CELEX: 32014D0005
Language: et
Date: 2013-12-16 00:00:00
Title: 2014/5/EL: Nõukogu otsus, 16. detsember 2013 , protokolli (millega määratakse kindlaks Euroopa Liidu ja Seišelli Vabariigi vahelises kalandusalases partnerluslepingus sätestatud kalapüügivõimalused ja rahaline toetus) allkirjastamise ja ajutise kohaldamise kohta

9.1.2014   
               
               
                  ET
               
               
                  Euroopa Liidu Teataja
               
               
                  L 4/1
               
            
         NÕUKOGU OTSUS,
         16. detsember 2013,
         protokolli (millega määratakse kindlaks Euroopa Liidu ja Seišelli Vabariigi vahelises kalandusalases partnerluslepingus sätestatud kalapüügivõimalused ja rahaline toetus) allkirjastamise ja ajutise kohaldamise kohta
         (2014/5/EL)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5,
         võttes arvesse komisjoni ettepanekut
         ning arvestades järgmist:
         
                     (1)
                  
                  
                     Nõukogu kiitis 5. oktoobril 2006 määrusega (EÜ) nr 1562/2006 (1) heaks Euroopa Ühenduse ja Seišelli Vabariigi vahelise kalandusalase partnerluslepingu (2) („partnerlusleping”).
                  
               
                     (2)
                  
                  
                     Protokolliga (3) määrati kindlaks partnerluslepinguga sätestatud kalapüügivõimalused ja rahaline toetus. Viimane protokoll kaotab kehtivuse 17. jaanuaril 2014.
                  
               
                     (3)
                  
                  
                     Nõukogu volitas komisjoni pidama liidu nimel läbirääkimisi Seišellidega uue protokolli üle, millega määratakse kindlaks partnerluslepingus sätestatud kalapüügivõimalused ja rahaline toetus („uus protokoll”).
                  
               
                     (4)
                  
                  
                     Läbirääkimiste tulemusena parafeeriti uus protokoll 10. mail 2013.
                  
               
                     (5)
                  
                  
                     Et tagada liidu laevade kalapüügi jätkumine, on äärmiselt oluline kohaldada uut protokolli ajutiselt alates 18. jaanuarist 2014 kuni selle jõustumiseks vajalike menetluste lõpuleviimiseni.
                  
               
                     (6)
                  
                  
                     Uus protokoll tuleks allkirjastada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Protokolli, millega määratakse kindlaks Euroopa Liidu ja Seišelli Vabariigi vahelises kalandusalases partnerluslepingus sätestatud kalapüügivõimalused ja rahaline toetus („protokoll”), liidu nimel allkirjastamiseks antakse luba, tingimusel et kõnealune protokoll sõlmitakse.
            Protokolli tekst on lisatud käesolevale otsusele.
         
         
            Artikkel 2
            Nõukogu eesistujal on õigus määrata isik(ud), kes on volitatud protokollile liidu nimel alla kirjutama.
         
         
            Artikkel 3
            Protokolli kohaldatakse ajutiselt alates 18. jaanuarist 2014 kuni selle jõustumiseks vajalike menetluste lõpuleviimiseni.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 16. detsember 2013
            
               
                  Nõukogu nimel
               
               
                  eesistuja
               
               V. JUKNA
            
         
         
            (1)  Nõukogu 5. oktoobri 2006. aasta määrus (EÜ) nr 1562/2006, mis käsitleb Euroopa Ühenduse ja Seišelli Vabariigi vahelise kalandusalase partnerluslepingu sõlmimist (ELT L 290, 20.10.2006, lk 1).
         
            (2)  ELT L 290, 20.10.2006, lk 2.
         
            (3)  ELT L 345, 30.12.2010, lk 3.